На 11 март т. г. Надзорният съвет (НС) на Националната здравноосигурителна каса (НЗОК) проведе съвместно заседание с управителните съвети на съсловните организации на лекарите и на зъболекарите. Заседанието протече делово, в конструктивен дух. Страните се споразумяха да осъществяват ефективен обмен на информация по теми от взаимен интерес.

Надзорният съвет на НЗОК разгледа и прие:

Правилник за устройството и дейността на НЗОК;

Отчет за бюджета на НЗОК за месец януари и към 31 януари 2010 година;

Инвестиционна програма на НЗОК за 2010 година;

Доклад с анализ, проблеми и препоръки, свързани с лекарствената дейност на НЗОК;

Доклад за резултатите от проверките на изпълнителите на извънболнична и болнична медицинска помощ в 28-те районни здравноосигурителни каси (РЗОК) по повод сключването на договори, в съответствие с Националния рамков договор (НРД) за 2010 година;

Промяна в „Правила и ред за определяне на стойностите на дейностите за болнична медицинска помощ към договорите с изпълнителите на болнична медицинска помощ”.

Надзорният съвет стартира процедура за избор на банки, обслужващи левовите сметки на РЗОК.